יום היוגה הבינלאומי

יום היוגה הבינלאומי (בהינדי: अंतर्राष्ट्रीय योग दिवस), או בפשטות "יום היוגה", נחגג מדי שנה ב-21 ביוני והוכר כחג בינלאומי על ידי העצרת הכללית של האו"ם ב-11 בדצמבר 2014. יוגה היא תרגול פיזי, נפשי ורוחני שמקורה בהודו. ראש ממשלת הודו, נרנדרה מודי, בנאומו באו"ם הציע את תאריך ה-21 ביוני היות שהוא היום הארוך ביותר בשנה בחציו הצפוני של כדור הארץ ולו ייחוד בחלקים נרחבים בעולם.

==היסטוריה==
לפני ההצהרה על ה-21 ביוני כיום היוגה הבינלאומי, חגגו קבוצות רשמיות ולא רשמיות את יום היוגה בתאריכים רבים אחרים. ה-21 ביוני הוצע כיום היוגה העולמי בוועידה בינלאומית שאורגנה ב-"עמותת אומנות החיים" .

הוועידה שנקראה "יוגה: מדע לשלום עולמי" נערכה ב-4–5 בדצמבר 2011. היא נערכה על ידי "עמותת אמנות החיים" ואוניברסיטת S-VYASA בבנגלורו ביחד עם "קונפדרציית היוגה הפורטוגזית" של ליסבון, פורטוגל. אף על פי שהרעיון לחגוג את יום היוגה העולמי, מקורו ב-2001, הייתה זו הפעם הראשונה שבה גורואים מהודו נתנו לו חסות במספרים גדולים. נחתמה הצהרה שקראה לאו"ם ואונסקו להכריז על ה-21 ביוני כיום היוגה העולמי. אבדהוט ה. ה. ג'אגאט גורו דיליפג'י מהאראג' החל את תנועת יום היוגה העולמי בניו יורק ב-1999. ב-2007 הוא ארגן פסטיבל יוגה עולמי בקונסוליית הודו בניו יורק כדי לצבור מסה ברחבי העולם. ב-21 ביוני 2009 חתם גורו דילפיג'י על הסכם עם קונפדרציית היוגה הפורטוגזית כדי לתמוך בתנועה העולמית למען יום היוגה הבינלאומי. ב-21 ביוני 2015 חנך גורו דילפיג'י את טקס הפתיחה של קהילת היוגה העולמית שהוא ארגון ללא מטרות רווח בניו יורק. החזון של קהילת היוגה העולמית הוא לקדם לימודי יוגה ברחבי העולם.

==הצהרת האו"ם==
יום היוגה הבינלאומי ב[[נמל תל אביב, 21 ביוני 2015]]
יום היוגה הבינלאומי ב[[ישראל, בנמל תל אביב, 21 ביוני 2015]]

ב-11 בדצמבר 2014, הציג הנציג הקבוע של הודו, אסוק מוקהרג'י, טיוטת החלטה באספה הכללית של האו"ם. הטיוטה זכתה לתמיכה רחבה של 177 מדינות חברות שאימצו את הכתוב ללא הצבעה. ביוזמה תמכו מנהיגי עולם רבים. מספר כולל של 175 מדינות נתנו חסות להחלטה שלה היה מספר נותני החסות הגבוה ביותר להחלטת או"ם מסוגה.

מזווית ראיית היוגה, היום הארוך ביותר בקיץ מציין את המעבר לתקופת ה-"דאקשיניאנה"', התקופה בין היום הארוך ביותר לקצר ביותר בשנה. הירח המלא הראשון לאחר היום הארוך ביותר ידוע כ-"גורו פורנימה". האל שיווה, היוגי הראשון, על פי המסורת, החל להעביר את הידע על היוגה והפך לגורו הראשון. תקופת ה-"דאקשיניאנה" נחשבת כתקופה שבה קיימת תמיכה טבעית לאלה המחפשים תרגול רוחני. כאשר הציע את ההצעה, אמר ראש הממשלה מודי שהתאריך הוא היום הארוך ביותר בחציו הצפוני של כדור הארץ והוא ייחודי בחלקים נרחבים בעולם.

לאחר אימוץ החלטת האו"ם, שיבח שרי שרי ראווי שנקר את מאמציו של ראש הממשלה מודי, ואמר ש-"זה קשה לכל פילוסופיה, דת או תרבות לשרוד ללא חסות מדינתית. יוגה הייתה קיימת עד כה כיתום. עתה, ההכרה הרשמית של האו"ם תמשיך להפיץ את היתרונות של היוגה לכל העולם." כשהוא מדגיש את חשיבותה של היוגה אמר שנקר ש-"היוגה הופכת אותך שוב לילד. כאשר קיימות היוגה והודנטה, אין מחסור, חוסר טוהר, בורות וחוסר צדק. עלינו להביא את היוגה לסף הדלת של כולם ולשחרר את העולם מהסבל."

== יום היוגה הבינלאומי 2015 ==
הצי הימי ההודי עושה יוגה על הסיפון ב-[[2015]]
יום היוגה הבינלאומי הראשון נחגג ברחבי העולם ב-21 ביוני 2015. משרד האיור ודה, יוגה ונטורופתיה (AYUSH) ביצע את ההכנות הנדרשות בהודו. כ-35,985 איש, כולל ראש ממשלת הודו, נרנדרה מודי, ונציגים מ-84 מדינות, ביצעו 21 אסנות (תנוחות) של יוגה במשך 35 דקות, בראג'פאט בניו דלהי. היום שהוקדש ליוגה נחגג על ידי מיליונים ברחבי העולם. צוערים הודים נכנסו לספר השיאים של לימקה על תצוגת היוגה הגדולה ביותר אי פעם שנערכה על ידי ארגון נוער בתלבושת אחידה, במוקדים רבים במהלך היום.

האירוע שנערך בראג'פאט ביסס 2 שיאים בספר השיאים של גינס שחולקו למשרד ה-AYUSH, האחד על כיתת היוגה הגדולה ביותר (35,985 אנשים) והשני על מספר מדינות שהשתתפו (84 מדינות).

==יום היוגה הבינלאומי 2016==
המשלחת הקבוע של הודו באו"ם קיימה אירועים מיוחדים ב-20 וב-21 ביוני. האירוע המרכזי נקרא "שיחות עם מורי יוגה - יוגה למטרת השגת יעדי התפתחות" ובו שימש סדגורו ג'גי ואסודב כדובר הראשי.

בפוסט ברשת פייסבוק, שהפך לוויראלי, נראה שר הביטחון לשעבר, משה "בוגי" יעלון, כשהוא מתרגל יוגה לכבוד יום היוגה הבינלאומי. בתגובתו, אמר יעלון: "אתה אולי עוזב את הודו, אבל הודו לא עוזבת אותך".

==יום היוגה הבינלאומי 2017==
ראש ממשלת הודו, מודי, הצטרף לכ-50,000 אנשים לשיעור יוגה המוני תחת כיפת השמיים. מפגני יוגה המוניים היו גם בסין, קולומביה, ארצות הברית, מקסיקו, פרגוואי, איטליה, סינגפור ועל גבעות מצ'ו פיצ'ו בפרו.

בישראל, תרגלו אלפי אנשים יוגה במפגן המוני בכיכר רבין שבו היו פרוסים כ-1,500 מזרנים ועליהם הדפסים המתארים את עתידה של ישראל.

==יום היוגה הבינלאומי 2018==
כמו בשנים הקודמות, ראש ממשלת הודו, מודי, הצטרף לעשרות אלפי אנשים לשיעור יוגה המוני תחת כיפת השמיים.

בישראל, שני שיעורי יוגה המוניים תורגלו בנמל תל אביב והודרכו בידי המורים ויג'י אמאר מהודו וקארי אוורקו מארצות הברית, באירוע שהופק בשיתוף שגרירות הודו בישראל.

== קישורים חיצוניים ==
* 

* [http://www.un.org/en/events/yogaday/background.shtml יום היוגה הבינלאומי], האו"ם, מידע רקע, אירועים
* [http://idy.nhp.gov.in/ יום היוגה הבנילאומי], פורטל משרד הבריאות (הודו)
* [https://web.archive.org/web/20160720212222/http://www.yogalife.co.in/seminar-home/ סמינר יוגה בינלאומי]
* [https://web.archive.org/web/20170728124435/http://www.worldyogafestival.com/ פסטיבל יוגה עולמי]
* 
* 
* 
* 
* [https://web.archive.org/web/20160625043816/http://yogaplace.co.il/workshop/יום-היוגה-הבינלאומי/ יום היוגה הבינלאומי]
* 
* 

== הערות שוליים ==

קטגוריה:חגים ומועדים
קטגוריה:אירועים בחודש יוני
קטגוריה:יוגה
קטגוריה:מועדי האומות המאוחדות